Diari Oficial de la Generalitat Valenciana


Sumari del DOGV 6712, del 13-02-2012 (2012/1341)

RESOLUCIÓ de 7 de febrer de 2012, de la Conselleria d'Infraestructures, Territori i Medi Ambient, per la qual es modifica parcialment la Resolució d'1 de desembre de 2011 sobre convocatòria ordinària d'exàmens teòrics per a l'obtenció de títols nauticoesportius per a l'any 2012.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6712

Data del DOGV
:   13-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/1341


Data del document
:   07-02-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

RESOLUCIÓ de 7 de febrer de 2012, de la Conselleria d'Infraestructures, Territori i Medi Ambient, per la qual es modifica parcialment la Resolució d'1 de desembre de 2011 sobre convocatòria ordinària d'exàmens teòrics per a l'obtenció de títols nauticoesportius per a l'any 2012. [2012/1341]  
Amb data 27 de gener de 2012, es va publicar en el Boletín Oficial del Estado, la Resolució de 15 de desembre de 2011, de la Direcció General de la Marina Mercant, per la qual es modifiquen els annexos I, III, V, VIII i XII de l'Orde FOM/3200/2007, de 26 d'octubre, per la qual es regulen les condicions per al govern d'embarcacions d'esplai.  
  
La dita resolució afecta la convocatòria ordinària d'exàmens teòrics per a l'obtenció de títols nauticoesportius per a l'any 2012, acordada per la consellera d'Infraestructures, Territori i Medi Ambient, en la Resolució d'1 de desembre de 2011, publicada en el DOCV de 15 de desembre de 2011, ja que la norma estatal modifica certs aspectes dels programes teòrics i disseny d'estes proves. L'exercici de les competències en matèria d'ensenyances nauticoesportives s'ha de realitzar segons disposa el Reial Decret 1.952/1996, de 23 d'agost, sobre Traspàs de Funcions i Servicis de l'Administració de l'Estat a la Comunitat Valenciana, és a dir, de conformitat amb els criteris establits amb caràcter general per la normativa estatal quant al contingut dels programes, tipus de titulació i disseny de proves.  
  
En conseqüència i fent ús de les atribucions que concedix a la consellera d'Infraestructures, Territori i Medi Ambient de la Generalitat el Decret 112/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:  
  
Únic  
Modificar les bases 2.1, 7.1 i 8 de la convocatòria ordinària per a l'any 2012 d'exàmens teòrics per a l'obtenció dels diferents títols nauticoesportius, que queden redactades de la manera següent:  
Segona. Normes generals  
2.1. Per a obtindre el títol corresponent, les persones que superen els exàmens teòrics hauran d'acreditar la realització de les pràctiques bàsiques de seguretat i navegació, així com les de radiocomunicacions que establix l'Orde de 26 d'octubre de 2007, del Ministeri de Foment, per la qual es regulen les condicions per al govern d'embarcacions d'esplai, així com la resta de requisits establits en l'esmentada norma, i la Resolució de 15 de desembre de 2011, de la Direcció General de la Marina Mercant, que actualitza parcialment l'esmentada orde.  
  
  
Sèptima. Desenrotllament de les proves  
7.1. El desenrotllament de les proves es regirà pel que establix l'Orde FOM/3200/2007, de 26 d'octubre, per la qual es regulen les condicions per al govern d'embarcacions d'esplai, publicada en el Boletín Oficial del Estado de data 3 de novembre de 2007, Resolució de 15 de desembre de 2011 de la Direcció General de la Marina Mercant, que actualitza parcialment l'esmentada orde, així com en el Reial Decret 259/2002, de 8 de març, del Ministeri de Foment, pel qual s'actualitzen les mesures de seguretat en la utilització de les motos nàutiques.  
  
  
Octava. Estructura dels exercicis i requeriments per a superar-los.  
  
Patró de moto nàutica B.  
Resolució de 20 preguntes tipus test, amb 4 respostes alternatives sent-ne únicament una vàlida, de les quals cal respondre correctament catorze, per a ser considerat apte. Duració de l'examen una hora i quinze minuts.  
Patró de moto nàutica A.  
Resolució de trenta preguntes tipus test, amb 4 respostes alternatives sent-ne únicament una vàlida, de les quals cal respondre correctament vint-i-una per a ser considerat apte. Duració de l'examen una hora i quinze minuts.  
Patró per a navegació bàsica.  
Resolució de quaranta preguntes tipus test, amb 4 respostes alternatives sent-ne únicament una vàlida. Per a ser considerat apte cal resoldre correctament vint-i-huit preguntes en total, sent necessari un mínim de set encerts de les deu preguntes sobre reglament d'abordatges, un mínim de dos encerts de les quatre preguntes d'abalisament i un mínim de dos encerts de les quatre preguntes de radiocomunicacions. Duració màxima de l'examen: una hora i quinze minuts.  
  
Patró d'embarcacions d'esplai.  
Resolució de setanta-cinc preguntes tipus test, amb 4 respostes alternatives sent-ne únicament una vàlida. Per a ser considerat apte cal resoldre correctament cinquanta-tres preguntes en total, sent necessari un mínim de dos encerts dels exercicis de la carta de navegació, un mínim d'onze encerts de les quinze preguntes sobre reglaments d'abordatge, un mínim de tres encerts de les cinc preguntes sobre abalisament i un mínim de tres encerts de les cinc preguntes sobre radiocomunicacions. Duració màxima de l'examen: dos hores i trenta minuts.  
  
Patró de iot.  
- Seguretat.  
Resolució de vint preguntes tipus test, amb 4 respostes alternatives sent-ne únicament una vàlida. Per a ser considerat apte cal resoldre'n correctament un mínim de catorze preguntes. Duració de l'examen: 30 minuts.  
- Legislació .  
Resolució de vint preguntes tipus test, amb 4 respostes alternatives sent-ne únicament una vàlida. Per a ser considerat apte cal resoldre'n correctament un mínim de catorze preguntes. Duració de l'examen: 30 minuts.  
- Meteorologia i oceanografia.  
Resolució de vint preguntes tipus test, amb 4 respostes alternatives sent-ne únicament una vàlida. Per a ser considerat apte cal resoldre'n correctament un mínim de catorze preguntes. Duració de l'examen: 30 minuts.  
- Radiocomunicacions.  
Resolució de vint preguntes tipus test, amb 4 respostes alternatives sent-ne únicament una vàlida. Per a ser considerat apte cal resoldre'n correctament un mínim de catorze preguntes. Duració de l'examen: 45 minuts.  
- Navegació: teoria i exercicis de carta.   
Mínim de quatre i màxim de huit preguntes curtes a desenrotllar, que suposaran el 35 per cent de la nota de l'examen i els exercicis de carta, que suposaran el 65 per cent de la nota de l'examen. La teoria sense contestar comporta el suspens de l'assignatura. Duració de l'examen: dos hores.  
Capità de iot.  
- Meteorologia i oceanografia.  
Resolució de vint preguntes tipus test, amb 4 respostes alternatives sent-ne únicament una vàlida. Per a ser considerat apte cal resoldre'n correctament un mínim de catorze preguntes. Duració de l'examen: 60 minuts.  
- Radiocomunicacions.  
Resolució de vint preguntes tipus test, amb 4 respostes alternatives sent-ne únicament una vàlida. Per a ser considerat apte cal resoldre'n correctament un mínim de catorze preguntes. Duració de l'examen: 60 minuts.  
- Anglés. Exercici oral i escrit.  
Exercici oral: els aspirants escoltaran l'explicació d'una situació simulada relacionada amb la navegació, sobre la qual es formularan entre sis i huit preguntes, que hauran de ser contestades per escrit en anglés, utilitzant frases de l'IMO'S Estàndard Marine Communication Phrases. Duració de l'examen: 15 minuts. L'exercici oral suposarà el quaranta per cent de la nota de l'examen. La no-realització de l'exercici oral comporta el suspens de l'assignatura.  
Exercici escrit: traducció d'un text relacionat amb la nàutica, que suposarà el seixanta per cent de la nota de l'examen. Duració de l'examen: 30 minuts.  
- Teoria del barco.  
Resolució d'un mínim de dos i un màxim de quatre preguntes de teoria, que suposa un cinquanta per cent de la nota de l'assignatura i resolució d'un problema de càlcul, que suposa un cinquanta per cent de la nota de l'assignatura. Per a ser considerat apte caldrà respondre les dos parts de l'examen. Duració de l'examen: 60 minuts.  
- Teoria de navegació.   
Resolució de vint preguntes tipus test, amb 4 respostes alternatives sent-ne únicament una vàlida. Per a ser considerat apte cal resoldre'n correctament un mínim de catorze preguntes. Duració de l'examen: 60 minuts.  
-Càlcul de navegació.  
Realització d'un exercici de càlcul. Duració de l'examen: tres hores.  
  
La present resolució tindrà efectes a partir de l'endemà de la seua publicació en el Diari Oficial de la Comunitat Valenciana.  
  
València, 7 de febrer de 2012.- La consellera d'Infraestructures, Territori i Medi Ambient: Isabel Bonig Trigueros.